cyanic-selkie/wikianc huggingface dataset:
মহাসমুন্দ
মহাসমুন্দ (Mahasamund) ভারতের ছত্তিসগড় রাজ্যের মহাসমুন্দ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৮ মিটার (১০৪৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মহাসমুন্দ শহরের জনসংখ্যা হল ৪৭,২০৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে মহাসমুন্দ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নাগা শৌর্য
নাগা শৌর্য একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করে থাকেন। তিনি ২০১১ সালের তেলুগু চলচ্চিত্র ক্রিকেট, গার্লস অ্যান্ড বিয়ার দিয়ে অভিনয়ে আত্মপ্রকাশ করেছিলেন। তিনি ২০১৪ সালে জাতীয় পুরস্কারপ্রাপ্ত চলচ্চিত্র চান্দামামা কাথালু-তে অভিনয় করেছিলেন। পরবর্তীতে তিনি উহালু গুসাগুসালাদে (২০১৪), দিক্কুলু চুদকু রামায়া (২০১৪), কল্যাণা বৈভগামে (২০১৬), জ্যো অচিউতানন্দ (২০১৬) এবং চলো (২০১৮)-এর মতো বক্স অফিস হিট চলচ্চিত্রগুলিতে অভিনয় করেছিলেন।
দারুল উলুম আলিয়া মাদ্রাসা, চট্টগ্রাম
দারুল উলুম আলিয়া মাদ্রাসা, চট্টগ্রাম বাংলাদেশের একটি উল্লেখযোগ্য কামিল (অনার্স মাস্টার্স) আলিয়া মাদ্রাসা। এটি স্থানীয় ব্যক্তিত্ব চান্দমিয়া সওদাগরের পৃষ্ঠপোষকতায় ১৯১৩ সালে চট্টগ্রাম শহরে প্রতিষ্ঠিত হয়। তবে এই মাদ্রাসা প্রতিষ্ঠার পিছনে মাওলানা খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম প্রভৃতি আলেমের প্রত্যক্ষ অবদান ছিলো। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত।
ইতিহাস
চট্টগ্রাম জেলার চান্দগাঁও থানার মুন্সি কাছিম আলীর পুত্র হাজী চান্দমিয়া সওদাগর একটি মাদ্রাসা প্রতিষ্ঠার চিন্তা করেন, এই চিন্তা থেকেই তিনি মাদ্রাসায় আর্থিক সাহায্য করেন। মাদ্রাসাটি প্রতিষ্ঠার ব্যাপারে স্থানীয় বিভিন্ন ব্যক্তিবর্গ সাহায্য করেছিলেন। চট্টগ্রাম মুহসিনিয়া মাদ্রাসার হেড মাওলানা মুহাদ্দিস মুহাম্মাদ হাছান (১৮৫০-১৯২০) মাদ্রাসার প্রথম পৃষ্ঠপোষক ছিলেন।
এছাড়াও অনেক আলেম এটি প্রতিষ্ঠার জন্য কাজ করেছিলেন, এদের মধ্যে খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম, মোহাম্মাদ ইসহাক, এম এম রহিম উদ্দিন, নজির আহমদ, আব্দুল লতিফ, এডভোকেট আতাউর রহমান প্রভৃতি উল্লেখযোগ্য।
২০০৬ সালের পূর্ব পর্যন্ত বাংলাদেশের আলিয়া সকল মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক মাদ্রাসাটি ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকায়ন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং এর ফলে আলিয়া মাদ্রাসাগুলোকে বিশ্ববিদ্যালয়টির আওতাধীন করা হয়।
শিক্ষা কার্যক্রম
মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়াও মাদ্রাসার দাখিল এবং আলিম উভয় স্তরে বিজ্ঞান ও মানবিক শাখা বিদ্যমান রয়েছে। মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।
সমতা পার্টি
সমতা পার্টি হল ভারতের একটি রাজনৈতিক দল। দলটি ১৯৯৪ সালে জর্জ ফার্নান্দেস এবং নিতিশ কুমার কর্তৃক প্রতিষ্ঠিত হয়। এটি জনতা দলের একটি প্রশাখা দল ছিল, তবে মূল দলের প্রতি বর্ণপ্রথার অভিযোগ আসলে এটি মূলদল থেকে বিভক্ত হয়ে যায়। সমাজতান্ত্রিকতার প্রতি দলটির ঝোঁক রয়েছে, এবং উত্তর ভারতে, বিশেষ করে বিহারে দলটি এক পর্যায়ে যথেষ্ট রাজনৈতিক ও সামাজিক প্রভাব বিস্তার করেছিল। ২০০৩ সালে, দলটির বড় একটি অংশ জনতা দল (সংযুক্ত)-এর সাথে একীভূত হয়ে যায়, তবে ব্রহ্মানন্দ মণ্ডল এবং রঘুনাথ ঝার নেতৃত্বে একটি ছোট বিচ্ছিন্ন দল সমতা পার্টির নামে এখনো কার্যক্রম চালাচ্ছে।
দলের সাংগঠনিক নির্বাচনে ২০২১ সালে, ব্রহ্মানন্দ মন্ডল জাতীয় সভাপতি এবং উদয় মন্ডল প্রধান সাধারণ সম্পাদক হিসাবে নির্বাচিত হন।
রাজা চন্দ
রাজা চন্দ একজন ভারতীয় চলচ্চিত্র পরিচালক, যিনি বাংলা ভাষার চলচ্চিত্র এবং বাণিজ্যিক বিজ্ঞাপন চলচ্চিত্রগুলিতে মনোনিবেশ করেন। তিনি কলকাতার শীর্ষস্থানীয় বিজ্ঞাপন চলচ্চিত্র নির্মাতাদের একজন এবং ৪৫০+ বিজ্ঞাপন চলচ্চিত্র তৈরি করেছেন। তাঁর চলচ্চিত্রকারীর মধ্যে চ্যালেঞ্জ ২, লে হালুয়া লে , রংবাজ এবং লক্ষ্য: চূড়ান্ত মিশন অন্তর্ভুক্ত রয়েছে । তিনি কলকাতা চলচ্চিত্র জগতের অন্যতম শীর্ষস্থানীয় পরিচালক।
সামিট ব্যাংক (পাকিস্তান)
সামিট ব্যাংক হলো একটি পাকিস্তানি বাণিজ্যিক ব্যাংক। এটি মরিশাসভিত্তিক বিনিয়োগকারী প্রতিষ্ঠান সুরুর ইনভেস্টমেন্ট লিমিটেডের একটি অঙ্গসংগঠন। ব্যাংকটির সদর দপ্তর পাকিস্তানের করাচিতে অবস্থিত। দেশব্যাপী ব্যাংকের ১৯৩টি শাখা রয়েছে।
ইতিহাস
২০০৭ খ্রিষ্টাব্দে পাকিস্তান স্টেট ব্যাংক কর্তৃক ঘোষিত পাকিস্তানে রূপালী ব্যাংকের কার্যক্রম একীভূতকরণ পরিকল্পনায় আরিফ হাবিব সিকিউরিটিজ লিমিটেড সেই প্রতিষ্ঠানের সত্ত্ব লাভ করে।
২০১০ খ্রিষ্টাব্দে সুরুর ইনভেস্টমেন্ট লিমিটেড আরিফ হাবিব ব্যাংকের ৫৯.৪১% শেয়ারের মালিকানা লাভ করে। এটি মরিশাসভিত্তিক একটি বিনিয়োগকারী প্রতিষ্ঠান। পরবর্তীতে ২০১০ খ্রিষ্টাব্দেই আরিফ হাবিব ব্যাংক লিমিটেডের নাম বদলে সামিট ব্যাংক লিমিটেড রাখা হয়।
এছাড়াও সুরুর ইনভেস্টমেন্ট লিমিটেড অ্যাটলাস ব্যাংক লিমিটেড এবং মাইব্যাংক লিমিটেডের অধিকাংশ শেয়ার কিনে নেয়। এই ব্যাংকগুলো পরবর্তীতে সামিট ব্যাংকের অধীনে আসে। ফলে ব্যাংকের শাখা ১৯৩টিরও বেশি বৃদ্ধি পায়।
অধিকাংশ শেয়ারধারণ
পাকিস্তান স্টেট ব্যাংক কর্তৃক ধার্য ন্যূনতম মূলধন চাহিদা এবং মূলধন লভ্যতা অনুপাত রক্ষা সাপেক্ষে দুবাইয়ের ব্যবসায়ী নাসের আবদুল্লাহ হুসেইন লুতাহ ব্যাংকের অধিকাংশ শেয়ার (অন্তত ৫১ শতাংশ) কিনে নেওয়ার আগ্রহ দেখিয়েছিলেন।
ইসলামি ব্যাংকে রূপান্তর
সামিট ব্যাংক লিমিটেড বাণিজ্যিক ব্যাংক থেকে ইসলামি ব্যাংকিংয়ে রূপান্তরের প্রক্রিয়ায় রয়েছে। বর্তমানে ব্যাংকের ১৯৩টি শাখার ৪৮টিতেই ইসলামি ব্যাংকিং সুবিধা চালু রয়েছে।
কিলিশি
থাম্ব| কিলিশি কিলিশি একটি শুকনো মাংসের সংস্করণ যার উৎপত্তি হাউসা জনগোষ্ঠীর হাতে। কিলিশি মূলত সুয়ার শুকনো রুপভেদ। হাউসাল্যান্ডে কিলিশি খুবই জনপ্রিয়। গরু, ভেড়া বা ছাগলের হাড় ছাড়ানো মাংস থেকে প্রস্তুত করা হয়। নির্বাচিত মাংশকে এক মিটার বা তার থেকে ছোট আকারের টুকরো করা হয় সহজে শুকানোর জন্য। শুকনো মাংস সংগ্রহ করে পরবর্তী পদক্ষেপ নিতে হয়। চীনাবাদাম থেকে তৈরি লাবু নামের পেস্টের সংগে প্রচুর পানি মিশিয়ে পাতলা করা হয়। শুকনোর মাংসের টুকরোগুলো লাবুর পেস্টে চুবানো হয় যাতে এর বাইরে আবরণ তৈরি হয়। তারজালিতে রোস্ট করার আগে এগুলোকে শুকিয়ে নেওয়া হয়। মাস খানেক কিলিশি সংরক্ষণ করা যায় এবং এতে স্বাদের কোন তারতম্য ঘটেনা।
দ্য লাস্ট টেস্টামেন্ট অব অস্কার ওয়াইল্ড
দ্য লাস্ট টেস্টামেন্ট অফ অস্কার ওয়াইল্ড (ইংরেজি: The Last Testament of Oscar Wilde) হল পিটার অ্যাকরয়েড রচিত একটি উপন্যাস। এটি প্রকাশিত হয়েছিল ১৯৮৩ সালে। পরের বছর এই উপন্যাসটি সমারসেট মম পুরস্কার অর্জন করেন।
বিষয়বস্তু
উপন্যাসটি লিখিত হয়েছে একটি ডায়রির আকারে। ডায়রিটি ১৯০০ সাল থেকে নিজের মৃত্যুর পূর্বাবধি অস্কার ওয়াইল্ডের জবানিতে লেখা। ডায়রিটি এবং এতে প্রদত্ত বিস্তারিত বিবরণগুলি সম্পূর্ণই কাল্পনিক। যদিও উল্লিখিত ঘটনা ও অধিকাংশ চরিত্রই (যেমন লর্ড অ্যালফ্রেড ডগলাস, রবার্ট রস এবং আর্ল অফ রোজবেরি এবং প্রথমে পেন্টনভিলে ও পরে রিডিং-এ তাঁর কারাবাসের ঘটনা) সত্য। এই ডায়রিতে তিনি তাঁর জীবন, সাহিত্যকর্ম এবং বিচার ও কারাবাসের ফলে তাঁর প্রতিপত্তি নষ্টের কথা বলেছেন। এতে ওয়াইল্ডের ধাঁচে বিভিন্ন রূপকথাও অন্তর্ভুক্ত হয়েছে। অবশ্য এগুলি সম্পূর্ণতই অ্যাকরয়েডের মস্তিস্কপ্রসূত। শেষ পৃষ্ঠাগুলি ওয়াইল্ডের ভৃত্য মরিশের জবানিতে রচিত।
বিশাল রায়
বিশাল রায় (विशाल राई, Bishal Rai; জন্ম: ৬ জুন ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মনাং মরস্যাংদি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
নেপালি ফুটবল ক্লাব অখিল নেপাল ফুটবল সংঘের যুব পর্যায়ের হয়ে খেলার মাধ্যমে বিশাল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, নেপালি ক্লাব মছিন্দ্রের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মছিন্দ্রের হয়ে ছয় মৌসুম অতিবাহিত করার পর ২০১৪–১৫ মৌসুমে তিনি মনাং মরস্যাংদিতে যোগদান করেছেন। মনাং মরস্যাংদিতে পাঁচ মৌসুম অতিবাহিত করার পর পুনরাউ মছিন্দ্রের সাথে চুক্তি স্বাক্ষর করেছেন। পরবর্তীকালে, তিনি ধনগধীর হয়ে খেলেছেন। ২০২১–২২ মৌসুমে, তিনি ধনগধী হতে নেপালি ক্লাব মনাং মরস্যাংদিতে যোগদান করেছেন।
২০১৮ সালে, বিশাল নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে তিনি ২০১৫ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৩৩ ম্যাচে ৩টি গোল করেছেন।
আন্তর্জাতিক ফুটবল
২০১৫ সালের ৩১শে আগস্ট তারিখে, ২২ বছর, ২ মাস ও ২৫ দিন বয়সে, ডান পায়ে ফুটবল খেলায় পারদর্শী বিশাল ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি নেপাল ২–২ গোলে ড্র করেছিল। নেপালের হয়ে অভিষেকের বছরে বিশাল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৪ মাস ও ১৯ দিন পর, নেপালের জার্সি গায়ে প্রথম গোলটি করেছেন; ২০১৬ সালের ১৯শে জানুয়ারি তারিখে, মালদ্বীপের বিরুদ্ধে ম্যাচের ৫৫তম মিনিটে নেপালের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
প্যারামাউন্ট পিকচার্স
প্যারামাউন্ট পিকচার্‌স করপোরেশন মার্কিন যুক্তরাষ্ট্রের একটি চলচ্চিত্র নির্মাণ ও বণ্টনকারী কোম্পানি। ক্যালিফোর্নিয়া অঙ্গরাজ্যের লস অ্যাঞ্জল্‌সে এর সদর দপ্তর অবস্থিত। ১৯১২ সালে প্রতিষ্ঠিত এই কোম্পানিতে রয়েছে যুক্তরাষ্ট্রের প্রাচীনতম সচল স্টুডিও। এই স্টুডিও প্রতিষ্ঠার মাত্র কয়েকমাস পর ইউনিভার্সাল স্টুডিওস প্রতিষ্ঠিত হয়েছিল। এটি মিডিয়া কংগ্লোমিরেট প্রতিষ্ঠান ভায়াকম-এর মালিকানাধীন।
উইজ খলিফা
ক্যামেরন জিবরাঈল থমাজ  (জন্ম সেপ্টেম্বর ৮, ১৯৮৭), উইজ খলিফা মঞ্চ নামে অধিক পরিচিত, একজন মার্কিন র‍্যাপার, গীতিকার, এবং অভিনেতা। তিনি তার অভিষেক অ্যালবাম, শো এন্ড প্রোভ, ২০০৬-এ মুক্তি দেন, এবং ২০০৭-এ ওয়ার্নার ব্রস. রেকর্ডসের সঙ্গে চুক্তিবদ্ধ হন। ইউরোড্যান্স-প্রভাবিত তার একক গান, "সে ইয়ে", শহুরে রেডিও এয়ারপ্লে লাভ করে, রিদ্মিক টপ ৪০ এবং হট র‍্যাপ ট্রেক তালিকায় ২০০৮-এ স্থান পায়।
খলিফা ওয়ার্নার ব্রাদার্সের সাথে বিচ্ছেদ ঘটায় এবং ২০০৯ সালের নভেম্বরে তার দ্বিতীয় অ্যালবাম "ডীল অর নো ডীল" মুক্তি পায়। এপ্রিল ২০১০ সালে তিনি একটি মুক্ত ডাউনলোড হিসাবে মিক্সটেপ "কুশ এন্ড অরেঞ্জ জুস" মুক্তি দেন; তারপর তিনি অ্যাটলান্টিক রেকর্ডসের সাথে চুক্তিবদ্ধ হন। তিনি আরো অধিক পরিচিত অ্যাটলান্টিক রেকর্ডে তার অভিষেক একক, "ব্লাক এন্ড ইয়েলো" গানটির জন্য, যেটি বিলবোর্ড হট ১০০ তালিকার এক নম্বর অবস্থানে ছিল। অ্যাটলান্টিক রেকর্ডস লেবেলটির জন্য তার প্রথম অ্যালবাম, রোলিং পেপার্স ২৯ শে মার্চ, ২০১২ তারিখে মুক্তি পায়। এই অ্যালবামের পরে তিনি ও.এন.আই.এফ.সি. অ্যালবামের মুক্তি দেন ডিসেম্বর ৪, ২০১২-এ, যেটি একক গান "ওর্য়াক হার্ড, প্লে হার্ড" এবং "রিমেম্বার ইউ" কতৃর্ক সমর্থিত ছিলো। তার চতুর্থ অ্যালবাম ব্লাক হলিউড ১৮ই আগস্ট,২০১৪-এ মুক্তি পায়, যেটি প্রধান একক গান "উই ডেম বয়েজ" কতৃর্ক সমর্থিত ছিলো। মার্চ ২০১৫-এ, ফিউরিয়াস ৭ চলচ্চিত্রের সাউন্ডট্রাকের জন্য  তার "সি ইউ এগেইন"  মুক্তি পায় এবং এটি বিলবোর্ড হট ১০০ তালিকায় একনাগাড়ে ১২ সপ্তাহ ধরে প্রথম অবস্থানে ছিল।
প্রারম্ভের জীবন
খলিফা ৮ই সেপ্টেম্বর, ১৯৮৭-এ মিনোট, নর্থ ডাকোটায় জন্মগ্রহণ করেন, তার পিতা-মাতা উভয়ই মার্কিন সামরিক বাহিনীতে কর্মরত ছিলেন। তার পিতা-মাতার বিবাহ বিচ্ছেদ ঘটে যখন খলিফার তিন বছর বয়স। পিটার্সবার্গে সেটেল হওয়ার পূর্বে খলিফা জার্মানি, যুক্তরাজ্য ও জাপানে বসবাস করেছেন যেখানে তিনি টেইলর অলডারডাইস উচ্চ বিদ্যালয়ে পড়েছেন।
তার মঞ্চ নামটি খলিফা নাম থেকে পেয়েছেন, একটি আরবি শব্দ যার অর্থ "উত্তরাধিকারী", এবং বিজ্ঞতা, যেটির সংক্ষিপ্ত আকারে ইংরেজি উচ্চারন উইসডম থেকে হয় উইজ যখন কিনা খলিফা ছিলেন একজন  অল্পবয়স্ক বালক। খলিফা স্পিনার.কম কে বলেছেন এই নামটি ইয়াং উইজ থেকেও এসেছে "কারণ আমি যা করতাম তার সবকিছুতেই ভালো ছিলাম, এবং আমার দাদা একজন মুসলিম, সুতরাং তিনি আমাকে এই নামটি দিয়েছেন; তিনি সেটি পছন্দ করেছিলেন যা আমি আমার সঙ্গীত নিয়ে করেছি।" খলিফা ১৭তম জন্মদিনে তার মঞ্চ নামে একটি ট্যাটু করিয়েছেন।  তিনি জিমি হ্যানড্রিক্স, ক্যাম্প লো, দ্য নটোরিয়্যাস বি.আই.জি. এবং বোন থার্গজ-এন-হারমোনিকে তার সঙ্গীতের প্রতি অনুপ্রেরণা প্রাপ্তির উৎস হিসেবে উল্লেখ করেছেন।
ব্যক্তিগত জীবন
খলিফা ২০১১ এর শুরুর দিকে মডেল আম্বার রোজের সঙ্গে ডেটিং করতে শুরু করেন। ১ই মার্চ, ২০১২ সালে তারা বাগদত্ত হন,  এবং জুলাই ৮, ২০১৩-এ বিবাহ করেন। তাদের একটি পুত্র সন্তান রয়েছে, তার নাম সেবাস্তিয়ান টেইলর (জন্ম. ২০১৩-এ)।
২৪শে সেপ্টেম্বর, ২০১৪-এ, এটি ঘোষণা করা হয় যে অাম্বার রোজ বিবাহ বিচ্ছেদের জন্য আবেদন করবেন,  কারণ হিসেবে উল্লেখ করেছেন "সামঞ্জস্যহীন ভিন্নতাকে"। ২০১৫ এর অনুযায়ী, খলিফা এবং রোজের তাদের সন্তানের উপর উভয়ের জয়েন্ট কাষ্টেডী রয়েছে।
খলিফা তার গাঁজা সেবনে সবসময় উন্মুক্ততা প্রকাশ করেন, এবং অনেক সাক্ষাৎকারে তিনি দাবি করেছেন প্রতিমাসে তিনি $১০,০০০ মার্কিন ডলার ব্যয় করেন গাঁজা সেবনে এবং তিনি নিয়মিত ধূমপান করেন। ২০১৪ এর শুরু থেকে, গাঁজার জন্য তাকে ব্যয় করতে হয় না, একটি মেডিকেল মারিজুয়ানা মেশিন সরবরাহকারী কোম্পানি দ্য কুকি কোম্পানি তার খলিফা কুশ (কেকে) স্ট্রেইন বিক্রি করে, গাঁজা তৈরির জন্য রিভাররক ক্যানাবিস এর সঙ্গে তার অংশীদার রয়েছে।
সম্মাননা
পিটসবার্গ সিটি কাউন্সিল ১২-১২-১২ কে এই শহরে উইজ খলিফা দিবস হিসেবে ঘোষণা দিয়েছে। খলিফা পিটসবার্গের অলডারডাইস উচ্চ বিদ্যালয় থেকে শিক্ষা লাভ করেছেন এবং জানুয়ারি ২০১২-এ, ক্যানসবার্গ, পেন্সিলভেনিয়ায় একটি বাড়ি ক্রয় করেছে।
খন্দকার আবু তালেব
খন্দকার আবু তালেব একজন বাংলাদেশী সাংবাদিক যিনি বাংলাদেশ মুক্তিযুদ্ধে পাকিস্তানি সেনাবাহিনীর হাতে নিহত হন এবং তাকে বাংলাদেশের একজন "শহীদ" হিসাবে স্বীকৃতি দেওয়া হয়।
প্রাথমিক জীবন
তালেবের জন্ম ১৯২১ সালের ২৩ শে মার্চ পূর্ব-বাংলার ব্রিটিশ রাজের সাতক্ষীরার সাতানীতে। ১৯৪৪ সালে তিনি সাতক্ষীরা পিএন স্কুল থেকে স্কুল শেষ করেন। তিনি কলকাতা রিপন কলেজ থেকে স্নাতক হন। ১৯৪৮ সালে তিনি বাণিজ্য বিষয়ে স্নাতক এবং ১৯৫৬ সালে তিনি সুরেন্দ্রনাথ আইন কলেজ থেকে আইন ডিগ্রি অর্জন করেন।
পেশা
তালেব পশ্চিমবঙ্গের কলকাতায় সাংবাদিকতার জীবন শুরু করেছিলেন, ভারত বিভাগের পরে তিনি পূর্ব বাংলার ঢাকায় চলে আসেন। তিনি পাকিস্তান অবজারভার, সংবাদ, দৈনিক আজাদ , ইত্তেফাক এবং পাইগাম সহ পূর্ববাংলার বেশ কয়েকটি পত্রিকায় কাজ করেছিলেন। ১৯৬১ থেকে ১৯৬২ সাল পর্যন্ত তিনি পূর্ব পাকিস্তান সাংবাদিক ইউনিয়নের সাধারণ সম্পাদক ছিলেন। ১৯৬৫ সাল পর্যন্ত তিনি দৈনিক ইত্তেফাকের চিফ রিপোর্টার ছিলেন।
১৯৬৬ সালে পাকিস্তান সরকার ইত্তেফাক পত্রিকা বন্ধ করে দেয়। তিনি দৈনিক সন্ধ্যা আওয়াজকে ব্যবস্থাপনা পরিচালক হিসাবে যোগদান করেন, যার মধ্যে আবদুল গাফফার চৌধুরী ছিলেন সম্পাদক। তার গবেষণাপত্রটিই সর্বপ্রথম বাংলায় শেখ মুজিবের ৬ দফা দাবি প্রকাশের উদ্দেশ্যে প্রকাশিত হয়েছিল, যা পূর্ব পাকিস্তানের স্বায়ত্তশাসনের দাবি জানিয়েছিল। অনুবাদটি ব্যক্তিগতভাবে তার দ্বারা করা হয়েছিল। ১৯৬৯ সালে তিনি একটি আইন সংস্থায় পরামর্শক হিসাবে যোগদান করেন এবং দৈনিক পয়গামের ফিচার সম্পাদক হিসাবে কাজ করেছিলেন। তিনি ১৯৭১ সালে পূর্ব পাকিস্তান এবং বাংলাদেশ মুক্তিযুদ্ধের অসহযোগ আন্দোলনের সমর্থক ছিলেন।
মৃত্যু
১৯৭১ সালের ২৯ শে মার্চ তালেবকে মিরপুরে বিহারীদের সহযোগিতায় পাকিস্তান সেনাবাহিনীর সদস্যরা গ্রেপ্তার করেছিল। পরে তার মৃতদেহ পাওয়া যায়। ১৯৯৩ সালের ১৪ ডিসেম্বর বাংলাদেশ ডাকঘর তার ছবি এবং নাম সহ স্মারক ডাকটিকিট প্রকাশ করে।
জোনাথন ফেলোস-স্মিথ
জোনাথন পেইন ফেলোস-স্মিথ (Jonathan Fellows-Smith; জন্ম: ৩ ফেব্রুয়ারি, ১৯৩২ - মৃত্যু: ২৮ সেপ্টেম্বর, ২০১৩) ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল এবং ইংরেজ কাউন্টি ক্রিকেটে নর্দাম্পটনশায়ার, হার্টফোর্ডশায়ার, মেরিলেবোন ক্রিকেট ক্লাব ও অক্সফোর্ড বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন পম পম ফেলোস-স্মিথ নামে পরিচিত জোনাথন ফেলোস-স্মিথ।
প্রথম-শ্রেণীর ক্রিকেট
আক্রমণধর্মী ডানহাতি মাঝারিসারির ব্যাটসম্যান ও কার্যকর ডানহাতি মিডিয়াম পেস বোলার ছিলেন জোনাথন ফেলোস-স্মিথ। দক্ষিণ আফ্রিকায় জন্মগ্রহণ করলেও ইংল্যান্ডের মাটিতে ক্রিকেট খেলায় হাতেখড়ি ঘটে তার। ডারবান হাই স্কুলে বিদ্যালয় জীবন সম্পন্ন করেন। ১৯৫৩ সালে অক্সফোর্ড বিশ্ববিদ্যালয়ে অধ্যয়নকালে প্রথম-শ্রেণীর ক্রিকেটে প্রথমবারের মতো খেলেন। ঐ মৌসুমে তিনি ব্লুধারী হন ও পরের দুই বছর অল-রাউন্ডারের মর্যাদাপ্রাপ্ত হন।
১৯৫৩ সাল থেকে ১৯৬৪ সাল পর্যন্ত জোনাথন ফেলোস-স্মিথের প্রথম-শ্রেণীর খেলোয়াড়ী জীবন চলমান ছিল। শক্তিধর ও হাল না ছাড়ার অধিকারী ডানহাতি ব্যাটসম্যান হিসেবে অফের দিকেই তিনি খেলতে স্বাচ্ছন্দ্যবোধ করতেন। এছাড়াও, লেগ সাইডে সুইপ খেলতে পারতেন। অক্সফোর্ড থেকে তিনবার ক্রিকেটে ও একবার রাগবিতে ব্লুধারী হন।
বিশ্ববিদ্যালয় জীবন শেষ করার পরও ইংল্যান্ডে অবস্থান করতে থাকেন। ১৯৫৭ সালে নর্দাম্পটনশায়ারের নিয়মিতভাবে পক্ষে খেলতে থাকেন। অভিষেক খেলাতেই ১০৯ ও অপরাজিত ৬৫ রানের ইনিংস খেলেন। ৩১.৯৬ গড়ে ৮৬৩ রান ও লেগ স্পিন বোলিংয়ে ৩২ উইকেট পান। এ পর্যায়ে দলটি তাদের কাউন্টি চ্যাম্পিয়নশীপের ইতিহাসে পয়েন্ট তালিকায় সর্বোচ্চ অবস্থান হিসেবে পুনরায় দ্বিতীয় স্থানে চলে আসে।
দেশে প্রত্যাবর্তন
১৯৫৮-৫৯ মৌসুমে নিজদেশে প্রথম-শ্রেণীর ক্রিকেটে প্রথমবারের মতো অংশ নেন তিনি। ট্রান্সভালের পক্ষে নিয়মিতভাবে খেলতে শুরু করেন। পরের মৌসুমে দুইটি শতরানের ইনিংস সহযোগে ৭৩.১৪ গড়ে ৫১২ রান তুলেন। এরফলে, ১৯৬০ সালে ইংল্যান্ড গমনার্থে তাকে দলে রাখা হয়।
১৯৬০ সালে ইংল্যান্ড সফরের পর দক্ষিণ আফ্রিকায় তিনি আর একটিমাত্র প্রথম-শ্রেণীর খেলায় অংশ নেন। ইংল্যান্ডে ফ্রি ফরেস্টার্সের পক্ষে দুইটি খেলেন তিনি তার সাবেক বিশ্ববিদ্যালয় দলের বিপক্ষে। ১৯৬৬ সালে মাইনর কাউন্টিজে হার্টফোর্ডশায়ারের পক্ষে খেলেছেন। এছাড়াও, রাগবি ইউনিয়নের খেলোয়াড় হিসেবে অক্সফোর্ড থেকে ব্লুধারী হন। সব মিলিয়ে ৯৪টি প্রথম-শ্রেণীর খেলায় অংশ নেন তিনি। তন্মধ্যে, মাত্র ১৪টি খেলা দক্ষিণ আফ্রিকায় খেলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জোনাথন ফেলোস-স্মিথ। সবগুলো টেস্টই ইংল্যান্ডের বিপক্ষে খেলেছিলেন তিনি। ৯ জুন, ১৯৬০ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ আগস্ট, ১৯৬০ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত চার টেস্টের সবকটিই এ সফরে খেলেছিলেন। সামগ্রীকভাবে এ সফরটি কোন স্বার্থকরূপ ধারণ করেনি। খারাপ আবহাওয়া ও ফাস্ট বোলার জিওফ গ্রিফিনের বোলিং ভঙ্গীমা বিতর্কের পর্যায়ে উপনীত হয়। সফরের অধিকাংশ সময়ই তিনি বেশ নিচেরসারিতে ব্যাটিংয়ে নামতেন। তবে, সফর শেষে ৮৬৩ রান ও ৩২ উইকেট পেয়েছিলেন। পাঁচ-টেস্ট নিয়ে গড়া সিরিজের চারটিতে তিনি অংশ নিয়েছিলেন। তন্মধ্যে, তিন টেস্টে সাত কিংবা আট নম্বরে খেলেন। তবে, ওভালে সিরিজের চূড়ান্ত টেস্টে তিন নম্বরে খেলেন তিনি। অধিকাংশ ইনিংসেই সুন্দরভাবে সূচনা করেন। তবে, সর্বোচ্চ রান করেছিলেন মাত্র ৩৫। বল হাতে নেবারও খুব কম সুযোগ পান ও কোন উইকেট লাভে ব্যর্থ হন।
অলিম্পিকে যুগোস্লাভিয়া
যুগোস্লাভিয়া প্রথম অলিম্পিক গেমসে অংশগ্রহণ করে ১৯২০ সালে। এরপুর্বে যুগোস্লাভিয়া ক্রোয়েশিয়া, স্নোভেনিয়া, সার্বিয়া নামে অংশগ্রহণ করেছিল।
আজারবাইজান-কানাডা সম্পর্ক
আজারবাইজান-কানাডা সম্পর্ক, আজারবাইজান এবং কানাডার মধ্যে দ্বিপাক্ষিক বৈদেশিক সম্পর্ককে নির্দেশ করে। ১৯৯২ সাল থেকে এই দুই দেশের মাঝে কূটনৈতিক সম্পর্ক রয়েছে। কানাডার রাজধানী অটোয়া তে আজারবাইজানের দূতাবাস রয়েছে, কিন্তু আজারবাইজানে কানাডার কোন দূতাবাস নেই।
পটভূমি
১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে, ১৯৯১ সালের ২৫ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও আজারবাইজান সহ মোট ১৫ টি পৃথক স্বাধীন রাষ্ট্রের সৃষ্টি হয়। ওইদিনই কানাডা, আজারবাইজানসহ সোভিয়েত পরবর্তী বাকি সব দেশের স্বাধীনতাকে স্বীকৃতি দান করে।
পরে, ১৯৯২ সালের ১০ জুলাই, আজারবাইজান ও কানাডার মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও দুই দেশের মাঝে কূটনৈতিক সম্পর্ক আছে, তবুও আজারবাইজানে কানাডার কোন দূতাবাস নেই। তুরস্কে নিযুক্ত কানাডার রাষ্ট্রদূতের কাছেই আজারবাইজান সম্পর্কিত দায়িত্ব ন্যাস্ত রয়েছে এবং আজারবাইজানের কোন নাগরিকের এ বিষয়ে প্রয়োজন হলে, তুরস্ক বা নিকটবর্তী কোন দেশে অবস্থিত কানাডার দূতাবাসে যোগাযোগ করতে হয়। তবে কানাডার রাজধানী অটোয়ায়, আজারবাইজানের একটি স্থায়ী দূতাবাস রয়েছে এবং তা স্থাপিত হয়েছিল ২০০৪ সালে।
অর্থনৈতিক সম্পর্ক
আজারবাইজান এর তেল ও গ্যাস শিল্পে কানাডীয় প্রতিষ্ঠানগুলো সক্রিয়ভাবে কাজ করছে। এছাড়াও কানাডা, আজারবাইজানের পেট্রোলিয়াম শিল্পে এবং শক্তি উৎপাদন ও সরবরাহ খাতে বিনিয়োগ বৃদ্ধি করার জন্য পরিকল্পনা গ্রহণ করেছে এবং সেই অনুযায়ী কাজ করছে। ২০০৪ সালে দুই দেশের মধ্যকার বাণিজ্যের পরিমান ছিল ১২.৬ মিলিয়ন (১.২৬ কোটি) কানাডীয় ডলার।এই ক্ষেত্রে, কানাডার সাথে আজারবাইজানের বাণিজ্য ঘাটতি ছিল। বাণিজ্যের মূল্যমানের অধিকাংশই ছিল কানাডা থেকে আজারবাইজানে রপ্তানি হওয়া পণ্যের মূল্যমান।
২০০৪ সালের ৭ সেপ্টেম্বর, আজারবাইজান এবং কানাডা সরকার করের উপর একটি দ্বিপাক্ষিক চুক্তি সাক্ষর করে। চুক্তির বিষয়বস্তু ছিল, দ্বৈত করারোপ এবং এবং বার্ষিক কর ফাঁকির বিষয়টি প্রতিরোধ করা এবং আয় ও মূলধনের ভিত্তিতে কর ধার্য করা।
২০০৮ সালে আজারবাইজান থেকে কানাডার আমদানির মূল্যমান ছিল ১.১৬৮ মিলিয়ন (১১.৬৮ লক্ষ) ডলার। অপরদিকে ওই একই বছর আজারবাইজানে, কানাডার রপ্তানিকৃত পণ্যের মূল্যমান ছিল ১৯.৭১৩ মিলিয়ন (১.৯৭ কোটি) ডলার। যা আজারবাইজানের রপ্তানির তুলনায় বহুগুণ বেশি ছিল
মানেন্দ্রাগড়
মানেন্দ্রাগড় (Manendragarh) ভারতের ছত্তিসগড় রাজ্যের করিয়া জেলার একটি শহর ও পৌরসভা এলাকা।
আজারবাইজান-কানাডা সম্পর্ক
অর্থনৈতিক সম্পর্ক
২০১০ সালে এই এই দুই দেশের বাণিজ্যের পরিমাণ ২০০৮ এবং ২০০৯ সালের চেয়ে আরও কমে যায়। ২০০৯ সালে যেখানে কানাডার রপ্তানির পরিমাণ ছিল ১.২ বিলিয়ন (১২০ কোটি) ডলার, সেখানে ২০১০ সালে গিয়ে তা দাঁড়ায় ৫৪২ মিলিয়ন (৫৪.২ কোটি) ডলার। যা ছিল অর্ধেকেরও কম।
আজারবাইজানকে দেয়া কানাডার কারিগরিগত সহায়তার জন্য যে অর্থের প্রয়োজন হয়, তা কানাডিয়ান ইন্টারন্যাশনাল ডেভেলপমেন্ট এজেন্সি (সিআইডিএ), প্রদান করে। বিভিন্ন আঞ্চলিক প্রকল্পের মাধ্যমে সিআইডিএ এই অর্থায়ন করে থাকে। এছাড়াও, স্থানীয় উন্নয়নের লক্ষ্যে গঠিত একটি কানাডা ফান্ড রয়েছে, যার ব্যবস্থাপনার দায়িত্ব ন্যস্ত রয়েছে আঙ্কারাতে অবস্থিত কানাডার দূতাবাসের কাছে।
মানেন্দ্রাগড়
জনসংখ্যার উপাত্ত
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে মানেন্দ্রাগড় এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
প্ল্যাটিনাম স্যুটস
প্ল্যাটিনাম স্যুটস বাংলাদেশ একটি সাত তলা বুটিক হোটেল, যা বনানীতে অবস্থিত। প্রথম দুটি তলা হোটেলের প্রবেশদ্বার, লবি এবং দুটি খাওয়ার সুবিধা নিয়ে গঠিত। প্রতিটি তলায়  ৬টি কক্ষ রয়েছে। হোটেল শেলটেক (প্রাঃ) লিমিটেড দ্বারা উন্নয়ন হয়েছিল   যা  বাংলাদেশী রিয়েল এস্টেট ডেভেলপার।
পর্যাচলনা
কেন্দ্র|থাম্ব| সামনে থেকে প্ল্যাটিনাম স্যুট। হোটেলটি মোট ২৪ টি স্যুইটে ১২ টি বড় স্যুট, ৫টি স্টুডিও স্যুট, ৪টি থিম স্যুট এবং ৩ নিয়মিত স্যুট রয়েছে। হোটেলটিতে তিনটি খাবারের সুবিধা রয়েছে: ক্যাফে নিমো, টেরা বিস্ট্রো, এবং প্ল্যাটিনাম টেরেস।
জামা (দক্ষিণ ভারতীয় বস্ত্র)
বিভিন্ন ধরণ
জামার কিছু ধরন দেহকান্ডের চারপাশে আঁটসাঁট ছিল তবে হাঁটু বা গোড়ালির নীচে ঘাঘরার মতো ছড়িয়ে পড়ত।
চাকমান জামা, হাঁটুর চারপাশ অবধি বিস্তৃত হত। হাতাগুলি সম্পূর্ণ হাতার ধরনের ছিল। এই জামা উভয় পাশে তন্তু দিয়ে বেঁধে দেওয়া হত এবং সামনের দিকে কিছু ধরনে খোলা ছিল। মূলত পুরুষদের পোশাকটি এমন মহিলাদের দ্বারাও গ্রহণ করা হত যারা ওড়না এবং আঁটসাঁট পায়জামা সহ জামা পরতেন। জামার উপরের অর্ধেকের বন্ধনগুলি বগলের নীচে এবং বুকজুড়ে নেওয়া হয়। অন্যদিকে, চাকদার জামা চাক সহ জামা (কুঁচি করা) জামার একটি বিশেষ ধরন ছিল। এটি ছিল সাধারণ মুঘল জামার মতো, কিন্তু ঘাঘরার অংশটি মুঘল জামার বৃত্তাকার হেমের পরিবর্তে চার থেকে ছয় পয়েন্টে পড়েছিল। এই জামা রাজপুত দরবারের তাকুচিয়াহ থেকে উদ্ভূত হতে পারে এবং তাই এটি স্থানীয় উৎস হতে পারে। শিখ শাসনামলে জামা আর বিস্তৃত ছিল না বরং ছোট ছিল এবং প্রায়শই চলাচলের স্বাধীনতার জন্য কোমরের চারপাশে আটকে থাকত। চোল নামে পরিচিত একটি অনুরূপ পোশাক শিখ গুরুরা পরিধান করতেন। ঊনবিংশ ও বিংশ শতাব্দীতে ব্রিটিশ ভারতের উত্তর (উপরের) অংশে জামা শার্টের মতো পোশাকে পরিণত হয়। আবার, ফারজি (কোট) ছিল ছোট হাতা এবং পশমের কলার যুক্ত একটি কোট, যা সামনে খোলা ছিল। দৈর্ঘ্য জামার চেয়ে ছোট ছিল। ফারজি ছিল শীতের পোশাক। মুঘল সম্রাট এবং দরবারীরা জামার উপরে এটি পরিধান করতেন, একটি সজ্জিত কাপড়ের টুকরো দিয়ে বেঁধে রাখতেন, অর্থাৎ কোমরের চারপাশে আলগা ঝুলন্ত প্রান্ত দিয়ে কাটজেব। তাছাড়া, হিন্দু ও মুসলিম জামা ছিল যা হিন্দু ও মুসলমানরা একইরকমভাবে পরতেন কিন্তু একটু ভিন্ন ধরনে। হিন্দুরা জামাকে শরীরের বাম দিকে বেঁধে রাখতেন এবং মুসলমানরা ডান দিকে বেঁধে রাখতেন। নিমজামা (নিম বা নিমা) শরীরের উপরের অংশের জন্য একটি অন্তর্বাস ছিল। দরবারীরা জামা (কোট) এর মতো পোশাকের নীচে এটি পরিধান করতেন। ধরনটি একটি খাটো হাতা গেঞ্জিজাতীয় পোশাকের অনুরূপ ছিল। নিমাজামাকে সামনে বাঁধার জন্য তন্তু দিয়ে সহায়তা করত; দৈর্ঘ্য কেবল হাঁটু পর্যন্ত ছিল, যা ছিল জামার চেয়ে ছোট। এটি মুঘল পোশাকের একটি অপরিহার্য অংশ ছিল।
দেবগ্রাম ইউনিয়ন
দেবগ্রাম ইউনিয়ন বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ইউনিয়ন।
আয়তন ও জনসংখ্যা
মৌজার সংখ্যা: ২০টি মোট জনসংখ্যা: প্রায় ১৭,৮৪০ জন।
শিক্ষা
সাক্ষরতার হার: ৩৬.২৫%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: হাফিজুল ইসলাম। প্রাক্তন চেয়ারম্যানগণের তালিকা:
প্রশিকা
প্রশিকা (মানব বিকাশের প্রশিকা কেন্দ্র) ১৯৭৬ সালে বর্তমান চেয়ারম্যান ও প্রতিষ্ঠাতা ডাঃ কাজী ফারুক আহমেদ প্রতিষ্ঠিত একটি বাংলাদেশ ভিত্তিক সংস্থা, যা স্থানীয় সংগঠনের একটি নেটওয়ার্কের মাধ্যমে দারিদ্রদের মধ্যে স্বনির্ভরতা বাড়ায়। প্রশিকার গুরুত্বপূর্ণ কর্মসূচিগুলির মধ্যে রয়েছে: বিভিন্ন স্তরে দরিদ্রদের জনসংগঠন নির্মাণ; আত্মকর্মসংস্থান ও আয় বৃদ্ধির মাধ্যমে দরিদ্র জনগণকে স্বনির্ভর করে তোলা; সর্বজনীন শিক্ষা; মানবিক উন্নয়ন ও দক্ষতা বিষয়ক প্রশিক্ষণ; স্বাস্থ্য শিক্ষা ও স্বাস্থ্য অবকাঠামো নির্মাণ; নারীর সমন্বিত ও বহুমুখি উন্নয়ন; জৈবকৃষি উন্নয়ন; সেচ ও উন্নত কৃষি-প্রযুক্তি সেবা প্রদান; মৎস্য ও পশুসম্পদ উন্নয়ন; সামাজিক বনায়ন; জলবায়ু পরিবর্তনের চ্যালেঞ্জ মোকাবিলা; গণসংস্কৃতির বিকাশ ও তার মাধ্যমে জনসচেতনতা বৃদ্ধি; দুর্যোগ ব্যবস্থাপনা; এবং মুক্তিযুদ্ধ বিষয়ক কর্মসূচি।
ইতিহাস
ডাঃ কাজী ফারুক আহমেদ ১৯৭৬ সালে প্রশিকা প্রতিষ্ঠা করেন। তিনি দুর্ভিক্ষগ্রস্থ উত্তরবঙ্গে কাজ করার সময় দেখতে পান যে বাজারে খাবারের ঘাটতি থাকায় দরিদ্র মানুষেরা খাদ্য কিনতে পারছিল না এবং ফলস্বরূপ অনাহারে তারা মারা যাচ্ছে। তিনি লক্ষ করেন যে এই গুরুতর অবিচারের বিরুদ্ধে মানুষ প্রতিবাদ করছে না। এই অভিজ্ঞতা এবং পর্যবেক্ষণ থেকে তিনি বুঝতে পেরেছিলেন যে দারিদ্র্য ও দুর্ভিক্ষের কারণে দারিদ্র লোকদের তাদের অধিকার লঙ্ঘনের বিরুদ্ধে প্রতিবাদ করার ক্ষমতা নেই। দরিদ্রের অর্থনৈতিক শক্তি নেই এবং তাদের সামাজিক ও রাজনৈতিক ক্ষমতা নেই। এই উপলব্ধি হতে তিনি বিশ্বাস করেছিলেন যে দরিদ্ররা অর্থনৈতিক ও সামাজিক ক্ষমতায়নের প্রক্রিয়াতে জড়িত থাকলে আসল দারিদ্র্য বিমোচনের ঘটনা ঘটবে। আয় বৃদ্ধি ও কর্মসংস্থান বৃদ্ধির কর্মসূচি, তাদের অর্থনৈতিক ক্ষমতায়ন বাড়িয়ে তুলবে। প্রশিক্ষণ ও শিক্ষার কার্যক্রমগুলি তাদের সচেতনতা এবং সংগঠিত করার ক্ষমতা বৃদ্ধি করবে, যা সামাজিক ক্ষমতায়ন নিশ্চিত করবে এবং দরিদ্র ও প্রান্তিক মানুষ তাদের অধিকার অর্জনের উদ্যোগ নিতে পারবে। এই লক্ষ্যে ডঃ কাজী ফারুক আহমেদ প্রশিকা প্রতিষ্ঠা করেছিলেন।
ইদা লাফন্টেইন
ইদা লাফন্টেইন [ইংরেজি - Ida LaFontaine] (জন্ম: ১৯ মে ১৯৯৭)- একজন সুইডিশ পপ গায়ক, গীতিকার এবং নৃত্যশিল্পী। তিনি ১০ বছর বয়সে গান শুরু করেন যখন তিনি ম্যানস জেলমারলো'র ট্র্যাক "হোল্ড অফ" -এ গান করেন। তিনি ২০১১ সালে লিলা মেলোডিফাস্টিভলেনেও অংশ নিয়েছিলেন। ২০১২ সালে তিনি ওয়ার্নার মিউজকের সাথে চুক্তিবদ্ধ হন এবং একই বছরের সেপ্টেম্বরে তার প্রথম একক এলবাম "ড্যান্সিং ফর মাই লাইফ" প্রকাশিত হয়েছিল।  ৭ আগস্ট ২০১৪-এ তিনি একক "এনথেম" মুক্তি পায়।
রেহানা জলি
রেহানা জলি হচ্ছেন একজন বাংলাদেশী চলচ্চিত্র অভিনেত্রী। তিনি চলচ্চিত্রে সাধারণত পার্শ্ব চরিত্রে অভিনয় করে থাকেন। ১৯৮৫ সালে মা ও ছেলে চলচ্চিত্রে অভিনয়ের মাধ্যমে বাংলাদেশের চলচ্চিত্র শিল্পে তার অভিষেক ঘটে। প্রথম চলচ্চিত্রেই তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার অর্জন করেন।
ইদা লাফন্টেইন
২০১৪ সালের শেষের দিকে, ইদা লাফন্টেইনের সাথে ইউনিভার্সাল এবং পলিয়েদরের চুক্তি হয় নতুন গায়িকা হিসাবে সাথে যোগাযোগ হয়েছিল। তার প্রথম গানের কলি ছিল  শাট আপ এন্ড কিস মি  ।
রেহানা জলি
১৯৮০-এর দশক
রেহানার কর্মজীবন শুর হয় আশির দশকের শুরুতে টেলিভিশনে অভিনয় দিয়ে। এসময়ে তিনি বদরুন্নেসা আব্দুল্লাহ পরিচালিত উজান চরের দুলি টেলিভিশন নাটকে দুলি চরিত্রে অভিনয় করেন। পাশাপাশি তিনি মঞ্চ নাটকেও অভিনয় করেন। তার প্রথম অভিনীত মঞ্চ নাটক বিধায়ক ভট্টাচার্যের নির্দেশনায় তাইতো। তার চলচ্চিত্রে অভিষেক হয় ১৯৮৫ সালে কামাল আহমেদ পরিচালিত মা ও ছেলে চলচ্চিত্রে। এই চলচ্চিত্রে মমতা চরিত্রে অভিনয়ের জন্য তিনি ১০ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী বিভাগে পুরস্কার অর্জন করেন। পরে বিরাজ বৌ, প্রতীক্ষা, গোলমাল, প্রায়শ্চিত্ত, নিষ্পাপ চলচ্চিত্রে নায়িকা চরিত্রে অভিনয় করেন।
১৯৯০-এর দশক
১৯৯৪ সালে তিনি এ জে মিন্টুর প্রথম প্রেম চলচ্চিত্রে পার্শ্ব অভিনেত্রী হিসেবে প্রথম মায়ের ভূমিকায় অভিনয় করেন। পরে ১৯৯৬ সালে জাকির হোসেন রাজু পরিচালিত জীবন সঙ্গী ও বাদল খন্দকার পরিচালিত স্বপ্নের পৃথিবীতে সালমান শাহের মায়ের চরিত্রে অভিনয় করেন।
২০১০-এর দশক
২০১১ সালের ঈদুল ফিতরে মুক্তি পায় তার অভিনীত মনতাজুর রহমান আকবর পরিচালিত ছোট্ট সংসার, মোহাম্মদ হোসেন-বদিউল আলম খোকন পরিচালিত বস নাম্বার ওয়ান ও রাজু চৌধুরীর প্রিয়া আমার জান। ২০১৩ সালে রেহানা বিজ্ঞাপন নির্মাতা আশফাক উজ্জামান বিপুলের নির্দেশনায় প্রাণ ম্যাংগো জুস-এর বিজ্ঞাপনে মডেল হন। এ বছর পি এ কাজল রচিত ও পরিচালিত ভালোবাসা আজকাল চলচ্চিত্রে অভিনয় করেন। ২০১৪ সালে রেহানা মাসুদ পথিক পরিচালিত নির্মলেন্দু গুণ রচিত কবিতা অবলম্বনে নির্মিত নেকাব্বরের মহাপ্রয়াণ ছবিতে অভিনয় করেন। একই বছর আবুল কালাম আজাদের অনেক সাধনার পরে ছবিতে অভিনয় করেন। ২০১৫ সালে মা বাবা সন্তান ছবিতে তার অভিনয় সেই বছরের সবচেয়ে বাজে পার্শ্ব অভিনেত্রীর কাজ বলে অভিহিত করা হয়েছে।
ইসরাত সুলতানা ইলেন ভুট্টো
ইসরাত সুলতানা ইলেন ভুট্টো বাংলাদেশ জাতীয়তাবাদী দলের রাজনীতিবিদ এবং ঝালকাঠি - ২ সাবেক সংসদ সদস্য।
পেশা
২০০০ সালে ঝালকাঠি-২ থেকে বাংলাদেশ জাতীয়তাবাদী দলের প্রার্থী হিসাবে ভুট্টো সংসদে নির্বাচিত হন। তার স্বামী ও সংসদ সদস্য জুলফিকার আলী ভুট্টোর মৃত্যুর পর আসনটি খালি হয়ে যায়। তিনি বাংলাদেশ আওয়ামী লীগের রাজনীতিবিদ আমির হোসেন আমুকে পরাজিত করে বাংলাদেশ জাতীয়তাবাদী দলের প্রার্থী হিসাবে ২০০১ সালের সাধারণ নির্বাচনে পুনরায় নির্বাচিত হন।. ২০০৬ সালে, তিনি জুলফিকারের বড় ভাই চুনু মোল্লার বিরুদ্ধে তার স্বামীর হত্যার অভিযোগ আনেন।
পাইলগাঁও জমিদারবাড়ী
পাইলগাঁও জমিদারবাড়ী বাংলাদেশের সুনামগঞ্জ জেলার জগন্নাথপুর উপজেলার প্রাচীন পুরাকীর্তির অন্যতম নিদর্শন। প্রায় সাড়ে ৫ একর ভূমির ওপর প্রতিষ্ঠিত তিন শত বছরেরও বেশি পুরানো এ জমিদার বাড়িটি এ অঞ্চলের ইতিহাস-ঐতিহ্যের নিদর্শন। এ জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন প্রখ্যাত শিক্ষাবিদ ও রাজনীতিবিদ। তিনি ছিলেন সিলেট বিভাগের কংগ্রেস সভাপতি এবং আসাম আইন পরিষদের সদস্য
অবস্থান
সিলেট বিভাগের সুনামগঞ্জ জেলার জগন্নাথপুর উপজেলার অধীনে ৯ নং পাইলগাঁও ইউনিয়নের পাইলগাঁও গ্রামে ঐতিহ্যবাহী এই জমিদার বাড়ির অবস্থান। । জমিদার বাড়ির দক্ষিণ দিকে সিলেটের ঐতিহ্যবাহী কুশিয়ারা নদী বহমান।
মুক্ত সফটওয়্যার
মুক্ত সফটওয়্যার বা লিব্রেসফটওয়্যার হল এমন এক ধরনের সফটওয়্যার যা ব্যবহারকারীকে এটা ব্যবহার, অধ্যয়ণ এবং সম্পাদনা করার পূর্ণ স্বাধীনতাপ্রদান করে। এমনকি এই সফটওয়্যার গুলো কপি বা বিতরণ করার জন্যও একই নিয়ম প্রযোজ্য হবে, এবং বিতরণের কপিটি হতে পারে সফটওয়্যারটির মূল সংস্করণ বা পরিবর্তীত কোন সংস্করণ। কোনো কোনো বিশেষ ক্ষেত্রে এই সফটওয়্যারগুলো বিতরণের প্রেক্ষীতে কিছু বিধি-নিষেধ আরোপ করা হয় যেন গ্রহীতারা সফটওয়্যার ব্যবহার বা পরিবর্তন করার ক্ষেত্রে একই ধরনের সুবিধা পায়। মুক্ত সফটওয়্যার সমূহ সাধারণত বিনামূল্যে পাওয়া যায়, তবে ক্ষেত্র বিশেষে মূল্য পরিশোধ করতে হতে পারে। যেমন সফটওয়্যারটি সিডিতে বিতরণ করা হলে সফটওয়্যার সম্বিলিত সিডি মূল্যের বিনিময়ে গ্রহণ করতে হতে পারে।
দ্বিতীয় নিকোলাস (রুশ সম্রাট)
দ্বিতীয় নিকোলাস বা Nikolai II (Николай II Nikolay Vtoroy; 1868 – 17 July 1918) ছিলেন রাশিয়ার সর্বশেষ সম্রাট, পোল্যান্ডের রাজা ও ফিনল্যান্ডের গ্র্যান্ড ডিউক। তিনি ১ নভেম্বর ১৮৯৪ থেকে ১৫ মার্চ ১৯১৭ পর্যন্ত শাসন করেন। তার শাসনকালের সমাপ্তির মাধ্যমে তৎকালিন বিশ্বের সর্ববৃহৎ অর্থনৈতিক ও সামরিক শক্তি রাশিয়ার সাম্রাজ্যের পতন হয়। খোদিঙ্কা ট্রাজেডি, সেমেটিক-বিরোধী অভিযান, ব্লাডি সানডে (১৯০৫), ১৯০৫ সালে বিপ্লবীদের দমন ও বিভিন্ন সময় রাজকীয় সরকারের বিরোধী রাজনৈতিক ব্যক্তিদের শাস্তী প্রদান এবং রুশ-জাপান যুদ্ধ সূচনার দায়ে তার রাজনৈতিক শত্রুরা তাকে নিকোলাস দ্যা ব্লাডি নামে অভিহিত করত।
মুক্ত সফটওয়্যার
কোনো সফটওয়্যার যদি মুক্ত সফটওয়্যার হিসাবে বিতরণ করা হয়, তবে একই সাথে এর গ্রহীতার উৎস কোড পাওয়ার ব্যাপারটি নিশ্চিত করতে হবে। এই উৎসকোড এমন ভাবে লেখা থাকতে হবে যেন এটি মানুষের পড়ার উপযোগী হয় এবং কোডের লাইসেন্সে উপরে উল্লেখিত অধিকারগুলো নিশ্চিত করতে হবে। লাইসেন্স হিসাবে মুক্ত সফটওয়্যার লাইসেন্স ব্যবহার করা যেতে পারে অথবা এটি পাবলিক ডোমেইনে প্রকাশেরও সুযোগ রয়েছে।
দ্বিতীয় নিকোলাস (রুশ সম্রাট)
১৯১৭ সালে ফেব্রুয়ারি বিপ্লবের পর নিকোলাস নিজে এবং তার সন্তানের পক্ষ থেকে সিংহাসন ত্যাগের ঘোষণা দেন। জারকে সপরিবারে কারাবন্দী করা হয়। ১৯১৮ সালের বসন্তে নিকোলাসকে স্থানীয় উরাল সোভিয়েতদের হাতে হস্থান্তর করা হয়। লেনিনের অনুমোতিক্রমে বলিশেভিকরা ১৬ এবং ১৭ জুলাই ১৯১৮ সালে সপরিবারে জার দ্বিতীয় নিকোলাসকে হত্যা করে। ১৯৯৮ সালে নিহত জার পরিবারের সকলের দেহাবশেষ সেন্ট পিটার্সবার্গে সসম্মানে সমাধীস্থ করা হয়।
মুক্ত সফটওয়্যার
রিচার্ড স্টলম্যান ১৯৮৩ সালে প্রথম মুক্ত সফটওয়্যার আন্দোলন শুরু করেন। কম্পিউটার ব্যবহারকারীদের "সফটওয়্যার স্বাধীনতা" দিতেই মূলত তিনি এই কাজে উদ্যোগী হন। ১৯৮৫ সালে স্টলম্যান ফ্রি সফটওয়্যার ফাউন্ডেশন প্রতিষ্ঠান করেন, এর মাধ্যমে তিনি মুক্ত সফটওয়্যারের ধারণাটিকে একটি প্রাতিষ্ঠানিক রূপ দেয়ার চেষ্টা করেন। ১৯৯৮ সাল থেকে উন্মুক্ত উৎসের উৎস শব্দের বিপরীত হিসাবে onward শব্দটি ব্যবহার শুরু হয়। সাধারণভাবে ব্যবহৃত শব্দগুলোর মধ্যে রয়েছে সফটওয়্যার স্বাধীনতা, মুক্ত ও উন্মুক্ত উৎসের সফটওয়্যার,  ফ্রি লিব্রে এবং মুক্ত উৎস সফটওয়্যার । FLOSS এর সুরক্ষা এবং কার্যক্রমের সহায়ক হিসাবে সফটওয়্যার স্বাধীনতা আইনকেন্দ্র প্রতিষ্ঠা করা হয়। বিশেষ বানিজ্যিক সফটওয়্যার সমূহে কিছু স্বাধীনতা দেয়া হয়, অধিকাংশ ক্ষেত্রেই সেগুলো উন্মুক্ত উৎস সফটওয়্যার। সাধারনের মাঝে একটি ভুল ধরনা প্রচলিত আছে যে, কোনো সফটওয়্যার মুক্ত বা মালিনাকাধীন হোক না কেন সেখানে কোন এক ধরনের স্বাধীনতা দেয়া হয়ে থাকে। মুক্ত বাণিজ্যিক সফটওয়্যারের একটি উদাহরণ হল জিএনএটি।
দ্বিতীয় নিকোলাস (রুশ সম্রাট)
১৯৮১ সালে নিকোলাস, তার স্ত্রী এবং সন্তানদেরকে নিউয়র্কে অবস্থিত রাশিয়ান অর্থোডক্স চার্চ শহীদ হিসাবে ঘোষণা করে। ১৫ আগস্ট ২০০০ সালে রাশিয়ায় অবস্থিত রাশিয়ান অর্থোডক্স চার্চ তাদের মৃত্যুকে খ্রীষ্টিয়-মৃত্যু হিসাবে স্বীকৃতি দেয়।
পারিবারিক পটভূমি
নিকোলাসে সেন্ট পিটার্সবার্গে আলেক্সান্ডার প্রাসাদে সম্রাট তৃতীয় আলেক্সান্ডার এবং মাতা মারিয়া ফেদরোভানের (ডেনমার্কের রাজকুমারী ডাগমার) পরিবারে জন্মগ্রহণে করেন। নিকোলাস ছিলেন তাদের জ্যেষ্ঠ সন্তান। তার ভাইবোনরা হলেন, আলেক্সান্ডার (১৬৯-১৮৭০), জর্জ (১৮৭১-১৮৯৯), জিনিয়া (১৮৭৫-১৯০), মাইকেল (১৯৭৮-১৯১) এবং ওলগা (১৮২-১৯৬০)। সম্রাট আলেক্সান্ডার ১৮৯৪ সালে মারা যান। নিকোলাস প্রায়ই তার প্রয়াত পিতার স্মৃতিচারন করতেন। তাদের মধ্যকার কিছু চিঠিপত্র থেকে জানা যায় যে মাতার সাথেও তার ঘনিষ্ঠ সম্পর্ক ছিল।
মুক্ত সফটওয়্যার
মুক্ত সফটওয়্যার বিক্রি করা
অনলাইনে ফ্রী সফটওয়্যার বিক্রি করে আয় করা মূলত অপরাধ। তবে সফটওয়্যার সংবলিত একটি সিডি কিংবা ডিভিডি বিক্রি করলে সে ক্ষেত্রে শুধু সিডি কিংবা ডিভিডি’র মূল্য কিংবা আংশিক লাভে বিক্রি করতে পারবে।
দ্বিতীয় নিকোলাস (রুশ সম্রাট)
সিংহাসন আরোহণ এবং বিবাহ
সে বছর শরৎকালের মধ্যে জার তৃতীয় আলেক্সান্ডারের শারীরিক অবস্থা অত্যন্ত খারাপ হয়। এক পক্ষকাল সময়ের মধ্যে তার মৃত্যু হবে এই আশংকায় জার যুবরাজ নিকোলাস ও তার হবু পত্নীকে ডেকে পাঠান। আলেক্স ২২ অক্টোবর রাশিয়ায় পৌছান। জার সসম্মানে রাজপরিবারের সকলকে সম্পূর্ণ রাজকীয় পোশাকে উপস্থিত হয়ে তাকে অভ্যর্থনা জানানোর জন্য নির্দেশ দেন। মৃত্যুশয্যায় জার পুত্রদের তার সবচেয়ে গুরুত্বপূর্ভ মন্ত্রী Witte এর পরামর্শ নেয়ার জন্য উপদেশ দেন। এর দশ দিন পর, জার তৃতীয় আলেক্সান্ডার ঊনপঞ্চাশ বছর বয়সে তরুন নিকোলাসকে রাশিয়ার পরবর্তী জার হিসাবে রেখে মারা যান। সেদিন সন্ধ্যায় ছাব্বিশ বছর বয়সী যুবরাজ জারেভিচ দ্বিতীয় নিকোলাস পরবর্তী জার হিসাবে ঘোষিত হন। পর দিন আলেক্সকে রাশিয়ান অর্থডক্স চার্চ আনুষ্ঠানিকভাবে গ্রহণ করে। তার নতুন নামকরণ করা হয় আলেক্সান্ড্রা ফেদরভনা। তার নতুন পদবী হয় গ্র্যান্ড ডাচেস।
নিকোলাস সম্ভবত নিজেকে রাজদায়িত্বের জন্য অপ্রস্তুত মনে করেছিলেন। তিনি তার শ্যালক ও জ্ঞাতি ভাই গ্র্যান্ড ডিউক আলেক্সান্ডারকে জিজ্ঞেস করেছিলেন, “আমার আর রাশিয়ার ভাগ্যে কি ঘটতে চলেছে?” অপ্রস্তু হলেও নিকোলাস রাজকার্য় পরিচালনায় একেবারে আনাড়ি ছিলেন না। তার শাসনামলে তিনি তার পিতার রক্ষনশীল নীতি অনুসরন করেন। তবে তিনি প্রশাসনকে ঢেলে সাজানোর ব্যাপারে মনোযোগী হন।
১৮৯৫ সালের বসন্তে নিকোলাস ও আলেক্সির বিবাহ হবার কথা থাকলেও নিকোলাসের ইচ্ছা অনুযায়ী অনুষ্ঠান অনেক এগিয়ে আনা হয়। ২৬ নভেম্বর ১৮৯৪ সালে তাদের বিয়ে হয়। বধূর পরনে ছিল ঐতিহ্যবাহী রোমানভ কনের পোশাক এবং জার পরিধান করেছিলেন রাশিয়া সেনাবাহিনীর হুসার রেজিমেন্টের সেনানায়কের পোশাক। জ্বলন্ত মোমবাতি হাতে দুইজনে প্রাসাদের পাদ্রীর সামনে দাঁড়ান। দুপুরের কিছু আগে তারা বিবাহবন্ধনে আবদ্ধ হন।
জারেভিচ
১ মার্চ ১৮৮১ সালে পিতামহ তৃতীয় আলেক্সান্ডারের হত্যাকাণ্ডের পর, যুবরাজ নিকোলাসকে জারেভিচ ঘোষণা করা হয়।
সম্পদ
জার দ্বিতীয় নিকোলাসের ব্যক্তিগত সম্পদের যে বিবরন প্রচলিত তা কিছুটা অতিরঞ্জিত। সমগ্র রাশিয়ার সম্রাট এবং বিশাল এলাকার একচ্ছত্র অধিপতি হিসাবে তার নিয়ন্ত্রণে থাকা সম্পদের পরিমাণ পরিমাপ করা ছিল প্রকৃতপক্ষে অসম্ভব। এই সম্পদের একটি বৃহৎ অংশ ‘ক্রাউন স্টেট’ দ্বারা নিয়ন্ত্রিত হত। রোমানভ পরিবারের ব্যক্তিগত সম্পত্তি বলতে এর খুব সামান্য অংশকেই গণ্য করা হত। সম্রাট হিসাবে নিকোলাস বছরে ২৪ মিলিয়ন স্বর্ণমুদ্রা ভাতা পেতেন। এই ভাতা রাজকোষ এবং ক্রাউন ল্যান্ডের কৃষিজমির আয় থেকে প্রদান করা হতো। এই আয় থেকে জার তার কর্মচারিদের বেতন, রাজকীয় প্রাসাদের রক্ষনাবেক্ষন, রাজকীয় নাট্যশালার ব্যয়, জারের পরিবারের ভরনপোষন, পেনশন, অনুদান এবং অন্যান্য খরচ মেটানো হতো। “বছর শেষ হবার পূর্বেই জার একদম কপর্দকশূন্য হয়ে পরতেন। অনেক সময় শরৎকাল শুরুর আগেই তার এই অবস্থা হতো।” রাজদরবারের গ্র্যান্ড মার্শাল পল বেনকেনপর্ফের মতে জারের সম্পদের মোট পরিমাণ ছিল, ১২.৫ থেকে ১৭.৫ মিলিয়ন রুবল।
জারেভিচ আলেক্সেই এর অসুস্থতা এবং রাসপুতিন
সাম্রাজ্যের উত্তারাধিকার নিয়ে সংশয় ছিল। চারজন কন্যা সন্তানের পর আলেক্সেই নামে তার এক পুত্র সন্তান জন্ম নেয়। জার দ্বিতীয় নিকোলাসের একমাত্র পুত্র এবং জারেভিচ আলেক্সেই ১২ আগস্ট ১৯০৪ সালে জন্মগ্রহণ করেন। তিনি হেমোফিলিয়া বি রোগে আক্রান্ত ছিলেন। তার এই রোগটি ছিল বংশগত। সে সময়ে এর কোন চিকিৎসা ছিল না। রানী ভিক্টোরিয়ার বংশের অনেকেই এই রোগে আক্রান্ত হয়েছিলেন। ইউরোপের অনেক রাজপরিবারে সে সময়ে এই রোগ দেখা যেত। এই কারণে এ রোগকে ‘রাজরোগ’ বলা হত। জার শাসন সে সময়ে বেশ নাজুক হয়ে গিয়েছিল। এ কারণে আলেক্সেই এর অসুস্থতার বিষয়টি রাজপরিবারের বাইরে যাতে জানাজানি না হয় সে ব্যাপারে সতর্কতা অবলম্বন করা হত। প্রথমদিকে প্রচলিত চিকিৎসা বিফলে গেলে আধ্যাত্মিক চিকিৎসা ব্যবস্থা গ্রহণ করা হয়। কয়েকজন স্টারেটকে (যাজক ও ধর্মীয় শিক্ষক) এই দায়িত্ব দেয়া হয়। এদের মধ্যে একজন ছিলেন গ্রিগোরি রাসপুতিন। বলা হয় তিনি এই চিকিৎসায় বেশ সফল হয়েছিলেন। রাসপুটিন সম্রাজ্ঞী আলেক্সান্ড্রা ও জার নিকোলাসের বিশেষ স্নেহভাজন ছিলেন। ১৯১২ সালে পোল্যান্ডের এক প্রাসাদে অবকাসকালিন সময়ে একটি আঘাতের ফলে জারেভিচের জীবন সংশয় দেখা দেয়। তার মৃত্যু নিশ্চিত জেনে ১০ অক্টোবর তার শেষ স্যাক্রামেন্ট সম্পন্ন করা হয়। সম্রাজ্ঞী রাসপুটিনের দারস্থ হন। রাসপুটিন সম্রাজ্ঞীকে উত্তর দেন, “ঈশ্বর আপনার অশ্রু ও প্রার্থনা শুনেছেন। শোকাহত হবেন না, আপনার সন্তান সুস্থ হয়ে উঠবেন। চিকিৎসকদের তাকে অতিরিক্ত বিরক্ত করতে নিষেধ করুন।” এর পর দিন থেকেই আলেক্সেই ধীরে ধীরে সুস্থ হতে থাকেন।
শাসনামল
১৮৯৩ সালের যুক্তরাজ্য ভ্রমণের সময় সেখানকার সংসদীয় সরকার ব্যবস্থা সম্পর্কে বেশ উৎসাহবোধ করেন। মার্কিন যুক্তরাষ্ট্রের কংগ্রেসের কর্মকান্ডেও তিনি আগ্রহী হন। তা সত্ত্বেও নিজ দেশের শাসন ব্যবস্থা নির্বাচিত প্রতিনিধিদের হাতে ন্যস্ত করার ব্যাপারে তিনি সম্পূর্ণ উদাসীন ছিলেন। সিংহাসনে আরোহণ করার পর জেমস্টভস (কৃষকদের নগর সংসদ) প্রতিনিধীরা নতুন জারের শীতকালিন প্রসাদে তার সাথে দেখা করেন এবং বেশকিছু সংস্কারের প্রস্তাব করেন। তার মধ্যে অন্যতম ছিল রাশিয়ায় সাংবিধানিক রাজতন্ত্রের প্রবর্তন করা। সেই সাথে আরো কিছু সংস্কার তারা প্রস্তাব করেছিলেন যা কৃষকদের রাজনৈতিক ও অর্থনৈতিক জীবনের উন্নয়নের সহায়ক হতো। এসব দাবী মার্জিত ও রাজকীয় পরিভাষায় জারের নিকট পেশ করা হলে তিনি অত্যন্ত বিরক্ত হন এবং এক রাজকীয় অনুষ্ঠানে তা প্রত্যাক্ষান করেন।
২৬ মে ১৮৯৬ সালে ক্রেমলিন প্রাসাদে ডরমিশান ক্যাথেড্রালে জার হিসাবে তার রাজ্যাভিষেক অনুষ্ঠিত হয়। অভিষেকের পরের দিন ২৭ মে তারিখে বিশাল অনুষ্ঠানের আয়োজন করা হয়। মস্কোর বাইরে খোদাইনকা নামের উন্মুক্ত মাঠে আয়োজিত এই অনুষ্ঠানে প্রজাদের জন্য খাবার, বিয়ার এবং স্মারকের ব্যবস্থা করা হয়েছিল।
মাঠটি সামরিক বাহিনীর প্রশিক্ষনের জন্য ব্যবহার করা হত। এলাকাটি খানা খন্দকে পরিপূর্ণ ছিল। খাবার এবং বিয়ার বিতরনের পূর্বে গুজোব শোনা যায় যে, উপস্থিত সকলের জন্য পর্য়াপ্ত খাবারের ব্যবস্থা নেই। সমাগত জনতা বিশৃঙ্খলভাবে খাবার সংগ্রহ করতে গেলে বহু মানুষ পদদলিত হয়ে হতাহত হয়। কিছু মানুষ ধূলিময় মাঠে পতিত হয়ে নিঃশ্বাস বন্ধ হয়ে মারা যায়। আনুমানিক এক লক্ষ মানুষের মধ্যে ১,৩৮৯ জন নিহত হয়। আনুমানিক ১,৩০০ জন আহত হয়। ইতিহাসে এই ঘটনা খোদিঙ্কা ট্রাজেডি নামে পরিচিত। তার শাসনামলের শুরুতে এই মর্মান্তিক ঘটনাকে একটি অশুভ ইঙ্গিত হিসাবে মনে করা হত। সেই রাতে ফ্রান্সের রাষ্ট্রদূতের দেয়া নৈশ ভোজের আয়োজন করা হয়েছিল। নিকোলাস তাতে যোগ না দিয়ে নিজ কক্ষে অবস্থান করে নিহতদের জন্য প্রার্থনা করতে চেয়েছিলেন। পরে তার চাচার বিশেষ অনুরোধে তিনি সিদ্ধান্ত পরিবর্তন করে নৈশ ভোজে যোগদান করেন। শোকাহত জনতা তার এই আচরনকে নিষ্ঠুরতার পরিচয় বলে ধরে নেয়।
অভিষেকের পর নিকোলাস ও আলেক্সান্ড্রা ইউরোপ ভ্রমণ করেন। অষ্ট্রিয়া-হাঙ্গেরীর সম্রাট, জার্মান কাইজার এবং তার ডেনিস আত্মীয় স্বজনের সাথে দেখা করেন। নবদম্পতি এরপর তাদের জন্য ডেনমার্কে নির্মিত একটি ইয়াট গ্রহণ করেন। সেখান থেকে তারা স্কটল্যান্ডে রানী ভিক্টোরিয়ার সাথে দেখা করেন। রানী ভিক্টোরিয়া ছিলেন আলেক্সান্ড্রার মাতামহ। সেসময় তৎকালিন প্রিন্স অব ওয়েল্স নিকোলাসকে তার ইচ্ছার বিরুদ্ধে স্যুটিং এ নিয়ে যান। আবহাওয়া অতিরিক্ত ঠান্ডা হওয়ায় নিকোলাস দাঁতের ব্যাথায় কষ্ট পান বলে তার মাতাকে চিঠি লিখে অভিযোগ করেন।
তিনশতবার্ষিকী উজ্জাপন
১৯১৩ সালের ফ্রেব্রুয়ারি মাসে নিকোলাস রোমানভ বংশের তিনশতবার্ষিকী উৎসবে সভাপতিত্ব করেন। ২১ ফ্রে্রুয়ারি ১৯১৩ কাজান ক্যাথেড্রালে এক খ্রীষ্টিয় প্রার্থনা সভা এবং শীতকালিন প্রাসাদে এক রাজকীয় সম্বর্ধনার আয়োজন করা হয়। মে মাসে নিকোলাস ও রাজপরিবারের সদস্যরা সমগ্র সম্রাজ্যে তীর্থ ভ্রমণে বের হয়। ১৬১৩ সালে রোমানভ বংশের অন্যতম সম্রাট প্রথম মাইকেল যে পথ দিয়ে মস্কো এসে শেষ অবধি জার হতে রাজী হয়েছিলেন।
প্রথম বিশ্বযুদ্ধ
২৮ জুন ১৯১৪ সালে অস্ট্রো-হাঙ্গেরিয় যুবরাজ আর্চ ডিউক ফ্রাঞ্জ ফারদিনান্দ গ্যাবরিলো প্রিন্সেপ এর হাতে নিহত হন। এই পরিস্থিতিতে নিকোলাস রাশিয়ার করনিয় সম্পর্কে একটু দ্বিধাগ্রস্থ ছিলেন। অবশ্যম্ভাবি একটা যুদ্ধ হয়ত এড়ানো সম্ভব হত না। ঊনব্বিংশ শতকের ইউরোপের কূটনীতি ও সামরিক জোটসমূহ সেই যুদ্ধকে একটি বড় মাপের সংঘাতের দিকে ঠেলে দিয়েছিল। সালভিক ভাষাভাষী জাতিগোষ্ঠী এবং তাদের জাতিগতভাবে অভিন্ন মিত্র রাশিয়া এবং সার্বিয়ার মধ্যে সামরিক মৈত্রীচুক্তি ছিল। অপরদিকে জার্মানি এবং অষ্ট্রিয়ার মধ্যেও অনুরূপ মৈত্রীচুক্তি ছিল। জার্মানি ও ফ্রান্সের মধ্যে আঞ্চলিক বিরোধ ছিল। একই রকম বিরোধ ছিল অষ্ট্রিয়া ও সার্বিয়ার মধ্যেও। ফলশ্রুতিতে সমগ্র ইউরোপে সামরিক মৈত্রীর একটি নেটওয়ার্ক গড়ে ওঠে। যুবরাজ ফার্দিনান্দের মৃত্যুর পর এসব মিত্রতার নেটওয়ার্ক ভেঙে পরে এবং রাষ্ট্রগুলো একে অন্যের বিরুদ্ধে যুদ্ধ ঘোষণা করতে থাকে। নিকোলাস অষ্ট্রিয়-হাঙ্গেরী জোটের হুমকির মুখে সার্ব জোটকে পরিত্যাগ করতে রাজী ছিলেন না। তবে তিনি একটি বড় ধরনের যুদ্ধ শুরু করতেও রাজী ছিলেন না। এ সময়ে জার্মান কাইজার উইলহেমের সাথে জার নিকোলাসের বেশ কয়েকদফা চিঠি আদান প্রদান হয় ("Willy and Nicky correspondence" হিসাবে খ্যাত)। নিকোলাসের ইচ্ছা ছিল শুধুমাত্র অষ্ট্রিয়া সীমান্তে সামরিক বাহিনী পাঠান। যাতে জার্মান সাম্রাজ্যের সাথে যুদ্ধ এড়ান সম্ভব হয়।
রাশিয়ান সৈন্যদের আংশিক সমাবেশের কোন পরিকল্পনা ছিল না। ৩১ জুলাই ১৯১৪ সালে নিকোলাস তার সৈন্যদের সার্বিক অগ্রসর হবার আদেশ দেন। যদিও তার পরামর্শদাতারা এই সিদ্ধান্তের বিরুদ্ধে মতামত দেন। ২৫ জুলােই ১৯১৪ তারিখে মন্ত্রিসভায় অস্ট্রো-সার্বিয়ান সংঘাতে হস্তক্ষেপ করার সিদ্ধান্ত নেন। সেই সাথে রাশিয়ান সৈন্যবাহিনীকে ‘‘সতর্ক’’ অবস্থায় থাকার নির্দেশ দেন। প্রকৃতপক্ষে সেটা ছিল একটি সার্বিক যুদ্ধ ঘোষণার শামিল।
২৮ জুলাই অস্ট্রিয়া সার্বিয়ার বিরুদ্ধে যুদ্ধ ঘোষণা করে। সার্বিয়ার সাথে সামরিক জোটে থাকা রাশিয়াও কার্য়ত যুদ্ধে জাড়িয়ে পরে। একই সাথে রাশিয়ার মিত্র হিসাবে ব্রিটেন এবং ফ্রান্সও যুদ্ধে জড়িয়ে পরে। ২৯ জুলাই ১৯১৪ জার নিকোলাস ইউলহেমকে অস্ট্রো-সার্বিয়ার সমস্যা হেগ কনফারেন্সে উত্থাপন করার পরামর্শ দিয়ে টেলিগ্রাম প্রেরন করেন। ইউলহেমের উত্তরে এ বিষয়ে কোন উল্লেখ ছিল না।          রাশিয়া তার সৈন্য সমাবেশ শেষ করে কিন্তু তারা সচেতনভাবে এটা নিশ্চিত করতে চায় যে শান্তি আলোচনা শুরু হলে তারা আক্রমণ করবে না। এর পরিপ্রেক্ষিতে জার্মানি রাশিয়াকে সৈন্য প্রত্যাহার করার জন্য ২৪ ঘণ্টা সময় বেধে দেয়। ৩১ শে জুলাই সন্ধ্যা ৭ টায় সেইন্ট পিটার্সবার্গে রাশিয়ার প্রতি জার্মানির বেধে দেয়া সময়সীমা শেষ হয়। মস্কোতে নিযুক্ত জার্মানির রাষ্ট্রদূত রাশিয়ার প্রতিরক্ষামন্ত্রীর সাথে দেখা করে শেষবারের মতো জানতে চান রাশিয়া তাদের পরামর্শ পুনর্বিবেচনা করবে কিনা। একই প্রশ্ন তিনি তিনবার উচ্চারন করেন। এরপর করমর্দন করে যুদ্ধে সম্মতিদান সংবলিত নোটটি হস্তান্তর করেন। এভাবেই আনুষ্ঠানিক ভাবে রাশিয়ার বিরুদ্ধে যুদ্ধ ঘোষিত হয়।
১ আগস্ট ১৯১৪ সালে যে যুদ্ধ শুরু হয় তাতে রাশিয়া বাহিনী সম্পূর্ণ অপ্রস্তু ছিল। রাশিয়া এবং তার মিত্ররা রাশিয়ার সামরিকবাহিনীর উপর নির্ভর করেছিল যার ‘রাশিয়ান স্টিম রোলার’ নামে পরিচিত ছিল। রাশিয়া বাহিনীতে নিয়মিত সৈন্য সংখ্যা ছিল ১,৪০০,০০০; পরে আরো ৩,১০০,০০০ জন নতুন সৈন্যকে যুদ্ধে প্রেরন করা হয়। এবং কয়েক মিলিয়ন সৈন্যের সমন্বয়ে বিশাল বাহিনী রিজার্ভ সৈন্য হিসাবে সংরক্ষিত ছিল। এছাড়া আর সব বিষয়ে রাশিয়া ছিল অপ্রস্তুত। জার্মানিতে প্রতি বর্গ মাইলে রেলপথের পরিমাণ ছিল রাশিয়ার চেয়ে ১০ গুন বেশি। রাশিয়ার সৈন্যবাহিনীকে প্রায় ১,২৯০ কিলোমিটার পথ পারি দিয়ে যুদ্ধক্ষেত্রে পৌছাতে হত। যেখানে জার্মান সেনাদের পারি দিতে হত মাত্র চার ভাগের এক ভাগ দুরত্ব। রাশিয়ার ভারী শিল্প বিশাল জার বাহিনীকে সরঞ্জাম সরবরাহ করতে ব্যর্থ ছিল। এমনকি তাদের গোলাবারুদের সরবরাহও ছিল নিতান্তই কম। অন্যদিকে ১৯১৪ সালের জার্মান সৈন্যদের সমরসজ্জা প্রয়োজনের তুলানায় যথেষ্ট ছিল। রাশিয়ানদের আর্টিলারি সরঞ্জাম, গোলা, মোটরযান এমনকি বুটেরও অভাব ছিল। জার্মান ইউ-বোট বাল্টিক সাগর অবরোধ করে রেখেছিল এবং জার্মানির মিত্র তুরস্ক দার্দানলেস প্রনালী অবরোধ করে রেখেছিল। রাশিয়া আর্চাঙ্গেল হয়ে তাদের রসদ সরবরাহ করতে পারত কিন্তু শীতকালে সমুদ্রের পানি জমে বরফে পরিনত হলে এই পথ ব্যবহারযোগ্য ছিল না। রাশিয়ার জন্য অন্য বিকল্পটি ছিল ভ্লাদিভস্তক রুট। কিন্তু ফ্রন্টে পৌছাতে এই পথ ব্যবহার করতে গেলে ৬,৪০০ মাইল অতিরিক্ত রাস্তা ভ্রমণ করতে হত।
রুশ-জাপান যুদ্ধ
১৯০৪ সালে রুশ-জাপান যুদ্ধ শুরু হয়। আনুষ্ঠানিক যুদ্ধ ঘোষণার পূর্বেই জাপান পোর্ট আর্থারে অবস্থানরত রুশ নৌবহরে আক্রমণ করে। রাশিয়ার ফার ইষ্ট নৌবহর আটকা পরলে, অবশিষ্ট একটি নৌবহর বাল্টিক ফ্লীটকে পৃথিবীর অন্য প্রান্ত থেকে ডেকে পাঠান হয়। উত্তর সাগরে ব্রিটিশ একটি মাছ ধরা নৌকার উপর গুলি বর্ষনের ঘটনার জের স্বরূপ এবং জাপানের সাথে সামরিক মৈত্রী চুক্তি থাকার কারণে যুক্তরাজ্য বাল্টিক ফ্লীটকে তাদের নিয়ন্ত্রণে থাকা সুয়েজ খাল ব্যবহার করার অনুমোতি দেয়নি। অনেক ঘুরো পথে আসার জন্য এই নৌবহর পৌছাতে সময় নেয় নয় মাস। নৌবহরকে বহুদূর পথ অনেক দুর্ঘটনার মধ্য দিয়ে অতিক্রম করার পর সুসমিয়া প্রনালীর নৌ-যুদ্ধে জাপানি নৌবহরের আক্রমণে বাল্টিক ফ্লীট প্রায় নিশ্চিহ্ন হয়ে যায়। স্থলযুদ্ধে রাশিয়ান বাহিনী যুদ্ধক্ষেত্রে রসদ সরবরাহের ক্ষেত্রে ব্যাপক সমস্যায় পরে। ট্র্যান্স-সাইবেরিয়ান রেলপথ ছিল যুদ্ধের রসদ ও সৈন্য সরবরাহের মূল লাইন। নয় মাস নৌ অবরোধের পর জাপানের হাতে পোর্ট আর্থারের পতন হয়।
অনেকের মতে জাপানের সাথে যুদ্ধে জড়িয়ে পড়ার বিষয়টি নিতান্তই একটি হটকারি সিদ্ধান্ত ছিল। নিকোলাসের বিশ্বাস ছিল যে এই যুদ্ধ রাশিয়ানদের মনোবল ও দেশপ্রেম বৃদ্ধি করবে। কিন্তু অনেক দূরের একটি যুদ্ধক্ষেত্রে গিয়ে যুদ্ধ পরিচালনা করার যে অর্থনৈতিক পরিনতি তিনি বিবেচনায় আনেননি। যুদ্ধে জাপানের কাছে পরাজয় অবশ্যাম্ভাবী হয়ে ওঠে। সন্ধি ও শান্তির দাবী জোড়াল হতে থাকে। নিকোলাসের মাতা এবং মাতার জ্ঞাতি ভাই জার্মানির কাইজার ইউলহেলম নিকোলাসকে দ্রুত শান্তি আলোচনা শুরু করতে পরামর্শ দেন। শান্তি প্রক্রিয়ার শুরুর পরিবর্তে নিকোলাস যুদ্ধ চালিয়ে যাবার ব্যাপারে অনঢ় থাকেন। ১০ অক্টোবর পাঠান এক টেলিগ্রামে তিনি কাইজারকে জানান যে তিনি জাপানিদের মাঞ্চুরিয়া থেকে বিতাড়িত না করা পর্য়ন্ত যুদ্ধ চালিয়ে যেতে চান। ২৭-২৮ মে ১৯০৫ সাল জাপান কর্তৃক রাশিয়ান ফ্লীট নিশ্চিহ্ন হওয়ার পর নিকোলাস শান্তী চু্ক্তি করতে রাজী হন। তিনি শান্তী প্রক্রিয়ায় আমেরিকার মধ্যস্থতায় রাজী ছিলেন। সের্গেই উইট্টেকে আলোচনার পূর্ণ ক্ষমতা দেয়া হয়। পোর্টসমাউথ চুক্তি স্বাক্ষরের মাধ্যমে এই যুদ্ধ শেষ হয়।
ইহুদী নির্যাতন ১৯০৬- ১৯০৬
রাশিয়ার তৎকালিন স্বরাষ্ট্রমন্ত্রী ‘কিশেনিভ’ নামের একটি পত্রিকাকে অর্থ বরাদ্দ করেন। পত্রিকাটি ইহুদী বিরোধী প্রচারণা চালাত। যা পরবর্তীতে খ্রীষ্টান-ইহুদী দাঙ্গায় উস্কানি দেয়। জার দ্বিতীয় নিকোলাস রিজিয়নাল গভর্নরকে ভৎর্ষনা করেন এবং বরখাস্ত করেন। এই দাঙ্গার কুশিলবদের গ্রেফতার ও শাস্তী দেয়া হয়। অর্থোডক্স চার্চও এর বিরোধিতা করে। রাশিয়ার সকল চার্চে আনুষ্ঠানিকভাবে সর্বসম্মুখে এর নিন্দা করা হয়। যদিও নিকোলাস ব্যক্তিগত এই ইহুদী বিরোধী মতবাদকে প্রশ্রয় দিতেন। তিনি মনে করতেন ইহুদী বিরোধিতা তার শাসনকে ঐক্যবদ্ধ করবে।
ব্লাডি সানডে (১৯০৫)
ব্লাডি সানডের কিছুদিন পূর্বে (৯(২২) জানুয়ারি ১৯০৫ তারিখে একজন যাজক ও শ্রমিক নেতা জর্জ গ্যাপন জার সরকারকে জানান যে শ্রমিকদের একটি মিছিল জারের শীতকালিন প্রাসাদে গিয়ে তার নিকট একটি দাবীনামা পেশ করবে। জারের পরামর্শ অনুযায়ী জার নয় তার পরিবারের অন্য কোন সদস্য তাদের এই দাবীনামা গ্রহণ করবেন।
পুলিশ প্রিফেক্ট জানান গ্যাপনকে তার বিশাল সমর্থকদের মধ্য থেকে গ্রেফতার করার জন্য পুলিশের পর্য়াপ্ত লোকবল নেই। নতুন নিয়োগপ্রাপ্ত স্বরাষ্ট্রমন্ত্রী যুবরাজ পিটর দিমিত্রেভিচ ও পুলিশের ঊর্ধ্বতন কর্মকর্তারা শহরে অতিরিক্ত পুলিশ মোতায়েনের ব্যবস্থা করেন। সেদিন সন্ধ্যায় নিকোলাস তার ডায়েরীতে লেখেন, “শক্তি বৃদ্ধির জন্য শহরের বাইরে থেকে অতিরিক্ত পুলিশ আনা হয়েছে। এখন পর্য়ন্ত শ্রমিকরা শান্তই আছে। সংখ্যায় তারা ১২০,০০০ জন। তাদের নেতা সমাজতন্ত্রবাদে বিশ্বাসী একজন যাজক যার নাম গ্যাপন। মিরস্কাই আজ সন্ধ্যায় এ সব রিপোর্ট করল।"